আমার উপর ভরসা রাখুন, কেন বললেন মুখ্যমন্ত্রী ?

ওয়েবডেস্ক: আমার উপর ভরসা রাখুন হিন্দু-মুসলমানের (Hindu Muslims) বিভাজন হতে দেব না, নেতাজি ইন্ডোরের (Netaji Indoor) মেগা বৈঠক থেকে ইমাম মোয়েজ্জেমদের বার্তা মুখ্যমন্ত্রীর (Mamata Banerjee)।

সংশোধনী ওয়াকফ আইন (Waqf Bill Issue) ও মুর্শিদাবাদে (Murshidabad Issue) অশান্তির আবহে আজ ইমাম-মোয়েজ্জেমদের (Imam-Muazzin) নিয়ে মেগা বৈঠক করেন মুখ্যমন্ত্রী। সকলের নজর ছিল সেই বৈঠকের দিকেই। সেই বৈঠক থেকেই একদিকে যেমন দেশকে রক্ষার বার্তা দেন তিনি অপরদিকে বিজেপির বিভাজনের রাজনীতি ইস্যুতে তোপ দাগেন। আগুন ঝড়ানো বক্ততায় মুখ্যমন্ত্রী বলতে থাকে, বিজেপি বিভাজনের রাজনীতি করে চলেছে। ওরা চাইছে হিন্দু-মুসলিমদের মধ্যে বিভেদ তৈরি করতে। আমি সেই বিভাজন তৈরি করতে দেব না।

এদিন ইমাম-মোয়েজ্জেমদের পাশে থাকার বার্তা দিয়ে মুখ্যমন্ত্রী বলেন, আমার উপর ভরসা রাখুন।

মুখ্যমন্ত্রী বলেন, আম্বেদকরের তৈরি সংবিধান মানা হচ্ছে না, সংবিধানকে ভেঙে টুকরো টুকরো করা হচ্ছে। আমি সর্বধর্মে বিশ্বাস করি, হিন্দু-মুসলমানের মধ্যে বিভাজনের চেষ্টা করা হচ্ছে, বিভাজন না করে ঐক্য তৈরি করার চেষ্টা করুন। ভাগ না করে বিজেপি ভারতকে জোড়ো। এই বিভাজনের রাজনীতি দেশকে টুকরো টুকরো করে দেবে।

আরও পড়ুন: মুর্শিদাবাদের অশান্তি নিয়ে কাকে নিশানা করলেন মমতা?

মুখ্যমন্ত্রী বলেন, মুসলিম ভাই বোনেদের বলব, এই আইনি সংবিধানে যে সম্পত্তির অধিকারের কথা আছে, তা ভেঙেছে। সংবিধানে ১৮ ও ৩৫ অনুচ্ছেদে সম্পত্তির উপর রাজ্য সরকারের অধিকারের কথা বলা আছে। সেটা রাজ্য বিধানসভার এক্তিয়ারভুক্ত। সেই অধিকারও কেড়ে নেওয়া হয়েছে এই আইন করে। এটা যুক্তরাষ্ট্রীয় কাঠামোর বিরোধী। সংবিধানের ২৬ নম্বর অনুচ্ছেদে যে কোনও ধর্ম পালনে স্বাধীনতা দেওয়া হয়েছে। সেই সূত্রে সম্পত্তি অর্জন ও রক্ষণাবেক্ষণের অধিকারও দেওয়া হয়েছে। কিন্তু আপনারা সেই অধিকার কেড়ে নিচ্ছেন। মুখ্যমন্ত্রীর হুঙ্কার ওয়াকফ নিয়ে প্ররোচনামূলক কথা হয়েছে। বিজেপি ফেক নিউজ ছড়াচ্ছে। ওয়াকফ নিয়ে এত তাড়াহুড়ো কিসের ছিল? সংবিধান সংশোধন না করে কেন ওয়াকফ আইন পাস করা হল?

মমতার ফের হুঙ্কার, আমি এখানে উস্কানিমূলক কথা বলতে আসিনি। ওয়াকফ ইস্যুতে সুর চড়িয়ে মমতা বলেন, ১৯৩৪ সালে তৈরি হয়েছে বাংলার ওয়াকফ আইন। ১৯৫৪ সালে তৈরি হয় জাতীয় ওয়াকফ আইন। আর এই ২০২৫ সালে সংশোধনী আইন হল।

কেন্দ্রকে নিশানা করে মুখ্যমন্ত্রী তোপ, আমার কি কারুর ব্যক্তিগত মানুষের সম্পত্তিতে অধিকার আছে? তেমন আপনারাও অধিকার নেই, কারও ব্যক্তিগত বা ধর্মীয় সম্পত্তি অধিকার করার।

মুর্শিদাবাদের অশান্তির আবহে মুখ্যমন্ত্রীর কড়া বার্তা বিজেপি ফেক নিউজ ছড়াচ্ছে। কেউ বিজেপির প্রচোরনায় কান দেবেন না। বিজেপি অশান্তি করতে এলে তাকে আটকান। তৃণমূল কংগ্রেস যদি অশান্তি করত, তাহলে তৃণমূলের তিন বিধায়কের বাড়িতে এই ভাবে হামলা চালানো হত না, দলীয় কার্যালয় ভাঙচুর করা হত না।